Sesde Sondag in Paastyd - Missio
Die erediens is 'n feesviering omdat ook die heidene deel raak van die kerk van Jesus Christus. Hierdie nuus moet uitgeroep word, hard en luid, sodat almal kan hoor hulle is welkom by die Here (Hand 10). Psalm 98 is 'n oproep tot lofprysing tot God wat groot dade gedoen het sodat ons verlos kon word. Wie hierdie verlossing aanvaar, leef 'n lewe van liefde soos die Here vra: liefde vir die Here en liefde vir mekaar (Joh. 15). Omdat die gemeente die Here liefhet, voer hulle God se opdragte uit en dien die Here met oorgawe (1 Joh. 5).
1 Johannes 5:1-8
6Die Een wat deur die water van sy doop en die bloed van sy dood na ons toe gekom het, is Jesus Christus; nie net deur die water nie, maar deur die water én die bloed. Die Gees is die getuie daarvan, en die Gees is die waarheid. 7Daar is dus drie wat getuig 8die Gees en die water en die bloed, en die drie se getuienis stem ooreen. 9Ons aanvaar mense se getuienis, hoeveel te meer die getuienis van God, want dit is God wat getuig, en die getuienis handel oor sy Seun. 10Wie in die Seun van God glo, besit die getuienis in sy hart; wie God nie glo nie, maak Hom tot leuenaar, omdat hy nie die getuienis glo wat God oor sy Seun gelewer het nie. 11En die getuienis behels dít: God het ons die ewige lewe gegee, en dié lewe is deur sy Seun. 12Wie die Seun het, het die lewe; wie nie die Seun van God het nie, het ook nie die lewe nie.
Die Heilige Gees aan heidene
44 Petrus was nog aan die woord, toe die Heilige Gees op almal wat na die toespraak luister, neerdaal.
45 Die gelowiges uit die besnydenis, almal wat saam met Petrus gekom het, was uiters verbaas dat die gawe van die Heilige Gees selfs op die heidene uitgestort is.
46 Hulle het immers gehoor hoe hulle in tale spreek en God loof. Toe sê Petrus:
48 En hy het opdrag gegee dat hulle in die Naam van Jesus Christus gedoop word. Toe het hulle hom gevra om nog 'n paar dae aan te bly.(2020-vertaling).
Sesde Sondag in Paastyd: ROGATE ("roep"), na aanleiding van Jesaja 48:20b: "Jubel dit uit, maak hierdie aankondiging en laat dit weerklink …"
Indien u gebruik maak van 'n kers…
Aansteek van Christuskers/Paaskers
Aanvangslied: Lied 488 "Helder skyn U lig vir die nasies vs 1,2,3,4"
Aanvangswoord: (uit Psalm 98)
Lied 412 "Jesus Christus lewe vs 1,2"
Wet: Johannes 15
Loflied: 421 "Die Here Jesus lewe vs 1,2,3"
Skriflesing: Handelinge 10:44-48
Wegsending: Lied 197 "Wonderbare Koning 1,2"
Noem die naam van betrokke Sondag, byvoorbeeld: "Sing 'n nuwe lied tot eer van die Here …"
Vra 'n lidmaat om vorentoe te kom en die Paaskers aan te steek.
Daarna word gesing. (Moet verkieslik nie sing tydens die aansteek van die kers nie. Dit is nie wenslik om twee liturgiese handelinge gelyktydig te laat plaasvind nie aangesien nie een van die twee dan die nodige aandag kry nie.)
V: Julle moet vir die Here 'n nuwe lied sing, want Hy het wonderwerke gedoen.
G: Juig al wat leef, juig tot eer van God.
V: Al die mense op die aarde, julle moet juig vir die Here. Julle moet vir die Here musiek maak met liere, met trompette en met ramshorings.
V: Die see en alles in die see moet raas, ook die wêreld en almal wat in die wêreld woon. Die riviere moet hande klap, en al die berge moet sing.
V: Jesus Christus het uit die dood opgestaan.
G: Nou het ons 'n lewende hoop.
V: God bewaar julle veilig vir die saligheid wat gereed is om aan die einde van die tyd geopenbaar te word.
G: Aan God die Vader van ons Here Jesus Christus kom al die lof toe!
Liewe gemeente, die Here groet julle vanoggend met dieselfde belofte wat Hy aan sy dissipels gemaak het: "Vrede laat Ek vir julle na; my vrede gee Ek vir julle."
11"Dit sê Ek vir julle sodat my blydskap in julle kan wees en julle blydskap volkome kan wees. 12Dit is my opdrag: Julle moet mekaar liefhê soos Ek julle liefhet. 13Niemand het groter liefde as dit nie: dat hy sy lewe vir sy vriende aflê. 14Julle is my vriende as julle doen wat Ek julle beveel.
in Jesus Christus wat in nederigheid eerder kniel en voete was
as om te veroordeel en te beskuldig.
Ons glo in die God van vreugde
omdat ons saam met Jesus nou met nuwe lewe
uit die graf die lewe in kan dans.
wat nie die dood sou ontsien
om vir ons hierdie groot liefde te bewys nie.
F117. "Loof Hom met die tromme"
(RUBRIEK: Flammikidz uit bestaande bundels – Lof)
Teks: Verwerk en aangevul deur AP van der Colf
© 1984 AJK
(Opgeneem in Jeugsangbundel I; Opgeneem op Suid-Afrika se 100 Gunsteling Geestelike Liedere)
Alles wat asem het –
loof, loof die Heer!
Prys Hom met jul stemme,
prys Hom uit die hart.
Oorspronklike titel: Salvation belongs to our God
Teks en Musiek: Adrian Howard & Pat Turner
Afrikaanse vertaling: 2005 Faani & Hanneke Engelbrecht
Ons redding kom van ons God
En ons, die verlostes, getuig,
Here, U is ons Koning – in die Naam van die Vader bid ons
dat U ons in staat sal stel om hierdie Paastyd reg te vier:
in ons harte, met ons woorde, en deur ons lewe aan U toe te wy.
Stort u oorvloedige seën oor ons uit.
sodat ons die vreugde van u Gees kan ervaar
en aan U ons bewondering kan toebring.
– 'n Gebed van die Morawiese Broeders, 16de eeu
Carolyn Brown lewer 'n kosbare inset om die teksgedeelte met kinders te hanteer. Sy gebruik die groter konteks…
This is the tail end of the story of Peter being called in a vision involving lots of food to witness to Cornelius, a Gentile with whom Peter a Jew would not eat. The whole story, which is very interesting to children, appears in the lectionary on The Fifth Sunday of Easter in Year C.
Today's text, however, is filled with generalities and summaries related to the story.
This story includes lots of inviting. Cornelius invited Peter to his house to tell him about Jesus, Peter invited Cornelius to join the followers of Jesus, the Christians invited Cornelius to be baptized and be part of their group, and the new Christians invited Peter to stay with them a while. Display several printed invitations – maybe a fancy wedding invitation, a e-vite displayed on a laptop, and a paper invitation for a party. Point out all the ways we invite people without using paper – verbal invitation to come sit with me, a phone call to come play with me, etc. What is similar about all invitations is that they reach out to a person to be sure they are included. To be a good inviter, you need to pay attention to people who need to be included and to people you want to include. Being a good inviter is one way we love others as Jesus asked us to. (This conversation could be a children's time or it could be folded into the "real" sermon.)
Die goeie nuus is dat God grense oorsteek – na ons, en deur ons na ander. As die evangelie net vir 'n sekere groep of volk was, dan was ons verlore en sonder hoop in hierdie wêreld.
Ons is geroep om soos God te wees. Dit is wat 'n Paasgemeente doen: dit steek godsdienstige grense na alle mense oor.
Reg van die kerk se begin af sien ons hier in Handelinge hoe die grense oorgesteek word.
Tot in Handelinge 10 met die werklik dramatiese skuif van die evangelie na heidene, nie-Joodse mense, mens van 'n ander kultuur en 'n ander godsdiens.
Die hoofindoena vooraan
Dit is insiggewend dat die Here die hoofindoena van die kerk van Jerusalem, Petrus, kies om die eerste treë te gee op hierdie pad. Hy was 'n getemperde leier, wat met groot vrymoedigheid en oortuiging opgetree het, van die verkiesing van Mattias af in hoofstuk 1, regdeur al die toesprake op Pinksterdag en tot by die tempeltoespraak na die verlamde man se genesing en die gevolglike verskyning voor die Joodse Raad.
Daar is drie perspektiewe wat vertel hoe dié bekering moontlik geraak het.
Een: God beweeg hemel en aarde om Kornelius te bereik!
Hoe wonderlik dat ons hier leer dat God nie partydig is nie. God tref nie onderskeid nie. Die mens se uiterlike voorkoms of uiterlike sosiale of godsdienstige verbintenis speel nie vir God 'n rol nie, want God meet nie volgens menslike standaarde nie. God is Iemand wat veel meer geïnteresseerd is in mense se houding teenoor Hom. God verwag van die mens eerbiedige respek vir Hom en gehoorsaamheid aan sy wil. Daarom geniet Kornelius God se guns en seën.
Anders as met Pinkster, kom die Gees nie sigbaar en hoorbaar deur wind en vuur nie. Die koms van die Gees is egter herkenbaar in die herhaling van die spraakwonder van Pinkster (vers 46) en die lof wat aan God gebring word.
Ook die nasies
En Hy vestig 'n nuwe grondbeginsel vir die kerk: "ook die nasies". Dit is 'n nuwe konsep vir die Joodse gelowiges. Aan die een kant was dit natuurlik van altyd af God se visie dat die totale skepping en mensdom aan Hom behoort. Maar dit is deurgaans eintlik deur sy mense misverstaan (dink maar net aan die verhaal van Jona).
Twee: God hef vooroordele op
Nuwe status vir "heidene"
Hierdie toespraak in Kornelius se huis neem dus ook 'n besondere plek in Handelinge in omdat dit die eerste sogenaamde "heidenprediking" is. Die saak het reeds in beginsel begin aandag geniet toe die Etiopiër tot bekering gekom het (Hand 8:26-40). Dit het egter tot nou geen permanente invloed op die kerk gehad nie.
Ook die besnyde gelowiges, dit wil sê die Joodse Christene, was baie verbaas oor die uitstorting van die Gees en kom tot bekering. Vir die Jode was die besnydenis immers die maatstaf wat bepaal het of 'n mens 'n Jood was en dus aan die volk van God behoort het. Laasgenoemde was uiters belangrik aangesien God sy Gees volgens hulle net aan Israel belowe het. Selfs die godvresendes uit die heidendom was dus nie volledig as deel van God se volk gereken nie. Hulle kon dus nie deelneem aan die pasga-maal nie (Eks. 12:44) en kon nie verder as die voorhof van die heidene gekom het nie. Let op, laasgenoemde was nie gereserveer net vir heidene nie, maar is so genoem omdat heidene ook daar toegelaat is.
Drie: God gebruik gasvryheid
Dit het dramatiese impak op die kerk se bediening:
Die verhaal vorm dus deel van 'n baie belangrike storie van die eerste gemeente in Handelinge, hulle insluiting van nie-Jode, d.w.s. heidene in die gemeente van die Here. Dit het beteken dat die kerk 'n beslissende skuif na die insluiting van ander kulture gemaak het.
Dit is ook duidelik dat hier 'n nuwe episode vir die kerk begin: mense wat nie Jode is nie word ingesluit in die kerk en klaarblyklik gaan daar nie van hulle verwag word om in te val by Joodse godsdiensgebruike nie!
Vir dieper delf
Vir diegene wat selfs dieper met die geweldige invloed van hierdie teks wil omgaan, die volgende.
Die sentrum van die Christelike geloof skuif gedurig. Die Christelike geloof het 'n herhalende patroon waarvan die hartland gedurig aan't skuif is (Andrew Walls, The Cross-Cultural process in Christian History; studies in the transmission and appropriation of faith, 2002).
Luister verder na Walls (2002:78-79):
Wonderlike voorbeeld uit Afrika
Toe gebeur die Handelinge 10-proses en die evangelie kry sy vrye loop in Afrika. Tussen 1970 en 1985 is daar gemiddeld 16 500 bekerings per dag in Afrika tot die Christelike geloof… en 'n leegloop van kerke in die Noorde en Weste.
Tot hierdie die gedeelte vir die dieper-delwers.
Ons sluit af.
O Here, wat die dood oorwin het
en tot in alle ewigheid leef,
ons vier vandag sowel die misterie van u reddende liefde
as die majesteit van u opstanding.
Gees van God, ons dank U
dat U Christus uit die dood opgewek het.
Ons wie se liggame nog sterflik is,
Wek ons op tot nuwe lewe.
V: Die Here seën julle elkeen vanoggend met 'n troosryke belofte en sê: "Ek gee vir julle die ewige lewe en julle sal tot in ewigheid nie verlore gaan nie. Niemand sal julle uit my hand ruk nie."